Video: Lokprent van Racheltjie de Beer-rolprent bekendgestel | Maroela Media
Video: Lokprent van Racheltjie de Beer-rolprent bekendgestel
Zonika de Vries vertolk die rol van Racheltjie de Beer (Foto: Verskaf)
Die storie van Racheltjie de Beer is 'n legendariese verhaal van verlies, dapperheid, opoffering en onwrikbare liefde – die storie van 'n 12-jarige kind wat haar eie lewe opgeoffer het sodat haar boetie kon bly lewe.
Dié aangrypende verhaal is meesterlik op die silwerskerm vasgevang in die rolprent Die verhaal van Racheltjie de Beer.
Die film is by die pas afgelope Silwerskermfees in Kampsbaai vir die eerste keer vertoon en het uiters positiewe reaksie ontlok. Boonop is Stian Bam, wat die rol vertolk van Herman de Beer, Racheltjie se pa, met 'n Silwerskermtoekenning vir sy treffende vertolking vereer.
Stian Bam as Herman, pa van Racheltjie en Jamie. (Foto: Verskaf)
Chantel Carter het ook met 'n Silwerskermtoekenning weggestap vir beste produksie-ontwerp vir Die verhaal van Racheltjie de Beer.
Die rol van Racheltjie word vertolk deur Zonika de Vries, terwyl Johannes Jordaan as Jamie sy heel eerste rol vertolk. Marius Weyers is te sien in die rol van George Lundt, en nog bekendes soos Sandra Prinsloo, Antoinette Louw en Beáte Opperman maak deel van die rolverdeling uit. Die rolprent se regie is deur Matthys Boshoff behartig.
Vyf jaar ná hulle ma, Marie, se dood bevind die De Beer-kinders, die 12-jarige Racheltjie en die vyfjarige Jamie, hulself op pad na die Goudvelde van die Witwatersrand saam met hul pa, Herman, wat 'n nuwe lewe daar wil begin. Dit is op hierdie reis na 'n nuwe begin wat Racheltjie in 'n oomblik van onselfsugtige dapperheid, geskiedenis verander.
Wanneer: Donderdag, 10 Oktober 2019
Kom beleef die aksie eerstehands saam met Maroela Media op 10 Oktober 2019. Ons sien uit daarna om jou te ontmoet.
Racheltjie de Beer video
Al se mense dis net 'n storie mis ek dit nie vir enige iets nie. Genoeg sneesdoekies en die hele familie uit vir 'n aand. Dankie aan almal. Sal wag vir die Oosrand se beurt